KOMISSION TIEDONANTO EUROOPAN PARLAMENTILLE Euroopan yhteisön perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta muutettuun ehdotukseen Euroopan parlamentin ja neuvoston direktiiviksi sähkö- ja elektroniikkalaiteromusta

1. Menettely

Komissio hyväksyi ehdotukset sähkö- ja elektroniikkalaitteita koskeviksi Euroopan parlamentin ja neuvoston direktiiveiksi (KOM(2000) 347 lopullinen) 13. kesäkuuta 2000. Ehdotukset julkaistiin Euroopan yhteisöjen virallisessa lehdessä (C 365 E) 19. joulukuuta 2000.

Talous- ja sosiaalikomitea antoi lausuntonsa 29. marraskuuta 2000.

Alueiden komitea antoi lausuntonsa 14. helmikuuta 2001.

Euroopan parlamentti antoi lausuntonsa (ensimmäinen käsittely) 15. toukokuuta 2001.

Komissio antoi muutetun ehdotuksen 6. kesäkuuta 2001 (KOM(2001)315 lopullinen).

Neuvosto hyväksyi yhteisen kannan 4.12.2001

2. Direktiivin tarkoitus

Ehdotuksessa säädetään toimenpiteistä, jotka koskevat sähkö- ja elektroniikkalaiteromun syntymisen ehkäisemistä, sähkö- ja elektroniikkalaitteiden keräämistä sekä niiden esikäsittelyä, kierrätystä ja hyödyntämistä. Ehdotuksen mukaan jäsenvaltioiden tulisi järjestää sähkö- ja elektroniikkalaiteromun erillinen keräys ja varmistaa sen asianmukainen esikäsittely, hyödyntäminen ja käsittely kaatopaikoilla. Sähkö- ja elektroniikkalaiteromun esikäsittelyn, hyödyntämisen ja käsittelyn kustannuksista vastaavat tuottajat. Näin tuottajille pyritään luomaan taloudellisia kannustimia sopeuttaa sähkö- ja elektroniikkalaitteiden suunnittelu hyväksyttävän jätehuollon vaatimuksiin. Kuluttajat voivat palauttaa laitteensa maksutta. Uudelleenkäytölle, kierrätykselle ja hyödyntämiselle asetetaan määrälliset tavoitteet.

3. Komission huomiot

3.1 Yleiset huomiot

Komissio hyväksyi joko kokonaan tai osittain 69 niistä 82 tarkistuksesta, joita Euroopan parlamentti ehdotti ensimmäisessä käsittelyssään. Nämä tarkistukset otettiin huomioon 6. kesäkuuta 2001 annetussa muutetussa ehdotuksessa (KOM(2001) 315 lopullinen).

Euroopan parlamentin ensimmäisen käsittelyn jälkeen neuvosto hyväksyi yksimielisesti yhteisen kannan 4.12.2001.

Euroopan parlamentin ehdottamasta 82 tarkistuksesta 31 on sisällytetty yhteiseen kantaan joko kokonaan, osittain tai periaatteessa.

Yleisesti yhteinen kanta noudattaa komission alkuperäistä ehdotusta; neuvosto on hyväksynyt sekä ehdotuksen yleisen rakenteen että sen tärkeimmät säännökset.

3.2 Yksityiskohtaiset huomiot

3.2.1 Parlamentin tarkistukset, jotka komissio on hyväksynyt ja jotka on sisällytetty kokonaan tai osittain yhteiseen kantaan

Tarkistukset 3, 4, 6, 11, 16, 21, 22, 24, 28, 35, 37, 38, 39, 44, 51, 58, 59, 61, 62, 63, 66, 70, 71, 85, 86 ja 100 on sisällytetty kokonaan tai osittain yhteiseen kantaan.

Tarkistus 3 on sisällytetty periaatteessa johdanto-osan 9 kappaleeseen. Tarkistus 4 on sisällytetty osittain (ilman mainintaa kansallisesta lainsäädännöstä) johdanto-osan 10 kappaleeseen. Tarkistus 6 on sisällytetty osittain (ilman mainintaa komissiosta) johdanto-osan 11 kappaleeseen. Tarkistus 11 on sisällytetty periaatteessa johdanto-osan 14 kappaleeseen. Tarkistus 16 on sisällytetty osittain (ilman mainintaa erillisestä vastuusta) johdanto-osan 17 kappaleeseen. Tarkistus 21 on sisällytetty osittain (ilman mainintaa viennistä) johdanto-osan 20 kappaleeseen. Tarkistus 22 on sisällytetty 1 artiklaan. Tarkistus 24 on otettu huomioon 2 artiklassa (2 kohta poistettu). Tarkistus 28 on sisällytetty osittain (ilman mainintaa jäsenvaltioista) 3 artiklan j kohtaan. Se tarkistuksen 35 osa, jossa viitataan 30 kuukauteen, on sisällytetty 4 artiklan 1 kohtaan. Tarkistus 37 on sisällytetty osittain (viittaus yhteisiin ja/tai erillisiin järjestelmiin) 5 artiklan 1 kohtaan. Tarkistus 38 on sisällytetty periaatteessa 6 artiklan 2 kohtaan. Tarkistus 39 on sisällytetty osittain (määrälliset tavoitteet ryhmiin 2, 5, 6, 7 ja 9 kuuluvien laitteiden hyödyntämiselle) 6 artiklan 3 kohtaan. Tarkistus 44 on sisällytetty kokonaan 7 artiklan 2 kohtaan. Tarkistus 51 on sisällytetty osittain (ilman mainintaa kuluttajiin kohdistetuista seuraamuksista) 9 artiklan 2 kohtaan. Tarkistus 58 on sisällytetty 11 artiklaan. Tarkistus 59 on sisällytetty kokonaan 13 artiklaan. Tarkistus 61 on kokonaisuudessaan sisällytetty uuteen artiklaan. Tarkistus 62 on sisällytetty kokonaan 15 artiklaan ja 63 kokonaan 16 artiklaan. Tarkistus 66 on sisällytetty kokonaan liitteeseen I A. Tarkistukset 70 ja 86 on sisällytetty osittain liitteeseen II (ilman 1 kohdan otsikkoa ja mainintaa Pb:stä, Cd:stä, Cr:stä, VI:stä ja PBDE:stä). Tarkistus 71 on sisällytetty osittain liitteeseen II, lukuun ottamatta viittausta lämmitysvaikutukseen. Tarkistus 85 on sisällytetty osittain 11 artiklaan (lukuun ottamatta tarkkaa aikataulua tietojen ilmoittamista varten). Tarkistuksesta 100 on sisällytetty liitteeseen III 1 kohdan kaksi ensimmäistä luetelmakohtaa.

3.2.2 Parlamentin tarkistukset, jotka komissio on hyväksynyt kokonaan tai osittain mutta joita ei ole sisällytetty yhteiseen kantaan

Komissio hyväksyi kokonaan tai osittain tarkistukset 2, 9,10, 15, 17,18, 19, 20, 23, 25, 26, 27, 29, 30, 32, 36, 41, 42, 43, 46, 47, 48, 49, 50, 52, 55, 56, 60, 64, 68, 75 ja 95, mutta niitä ei ole sisällytetty yhteiseen kantaan.

Neuvosto ei hyväksynyt seuraavia tarkistuksia:

* Tarkistus 2, joka koskee erityisesti laajennettua tuottajan vastuuta

* Tarkistukseen 9 sisältyvä kielto, joka koskee lajittelemattoman sähkö- ja elektroniikkaromun käsittelyä

* Tarkistus 10, joka koskee työpaikkojen luomista sähkö- ja elektroniikkaromun huollon alalla

* Tarkistus 15, joka liittyy tuottajan vastuuseen

* Tarkistus 17, jossa käsitellään tuottajan vastuuseen liittyviä rahoitusjärjestelyjä

* Tarkistus 18, joka koskee käyttäjille kohdistettua tiedottamista siitä, että sähkö- ja elektroniikkalaiteromua ei saa käsitellä yhdessä lajittelemattomien yhdyskuntajätteiden kanssa

* Tarkistus 19, joka koskee tuottajien sähkö- ja elektroniikkalaiteromun huoltoa varten antamia tietoja

* Tarkistus 20, joka koskee tarkastus- ja seurantajärjestelmiä

* Tarkistus 23, joka koskee direktiivin soveltamisalaa

* Tarkistukset 25, 29 ja 30, jotka koskevat tuottajien määrittämistä

* Tarkistus 26, jossa poistetaan kuluvia materiaaleja koskeva viittaus

* Tarkistus 27, jossa mainitaan kokonaiset laitteet ja komponentit uudelleenkäytön määritelmässä

* Tarkistus 32, jossa lisätään keräyspisteen määritelmä

* Tarkistus 36, joka liittyy sertifioituihin käsittelyjärjestelmiin

* Tarkistus 41, joka koskee sääntöjä 6 artiklan tavoitteiden laskemiseksi

* Tarkistus 42, jossa käsitellään uusien tavoitteiden määrittelemistä tiettyjä sähkö- ja elektroniikkalaiteromuryhmiä varten

* Tarkistus 43, joka koskee uusien jätehuoltomenetelmien kehittämistä

* Tarkistus 46, joka koskee kustannusten sisällyttämistä tuotteiden hintaan sekä järjestelyjä, joiden avulla mahdollistetaan kotitalouksien osallistuminen sähkö- ja elektroniikkalaiteromun huollon rahoitukseen

* Tarkistus 47, jossa kielletään sähkö- ja elektroniikkaromun käsittely yhdessä lajittelemattomien yhdyskuntajätteiden kanssa

* Tarkistukset 48, 49, 50, jotka koskevat kuluttajille annettavaa tietoa

* Tarkistukset 52 ja 75, jotka liittyvät sähkö- ja elektroniikkalaitteiden valmistukseen

* Tarkistus 55, joka liittyy etämyyntiin

* Tarkistus 56, joka liittyy tuotantoa koskeviin tietoihin

* Tarkistus 60, joka liittyy jätehuoltosuunnitelmiin

* Tarkistus 64, joka liittyy direktiivin noudattamisen varmistamiseen

* Tarkistus 68, jolla muutettaisiin liitteessä I B olevaa 1 kohtaa

* Tarkistus 95, joka liittyy sähkö- ja elektroniikkaromun erilliseen keräämiseen.

3.2.3 Parlamentin tarkistukset, joita komissio ei hyväksynyt mutta jotka on sisällytetty yhteiseen kantaan

Komissio ei hyväksynyt tarkistuksia 1, 76, 82, 98 ja 99, mutta ne on kuitenkin sisällytetty kokonaan tai osittain yhteiseen kantaan.

Tarkistus 1, jolla lisätään keskeisiä perusteita koskeva virke, on sisällytetty johdanto-osan 8 kappaleeseen.

Yhteisen kannan 5 artiklan 1 kohtaan on tarkistuksen 76 mukaisesti sisällytetty viittaus valikoivaan esikäsittelyyn.

Tarkistuksen 82 ajatus, jonka mukaan laitteiden uudelleenkäyttö on asetettava etusijalle, on sisällytetty johdanto-osan 15 kappaleeseen.

Jotkin tarkistusten 98 ja 99 osat on sisällytetty liitteessä II olevaan 1 kohtaan.

3.2.4 Neuvoston yhteiseen kantaan sisällyttämät uudet säännökset

Parlamentin tarkistuksiin perustuvien muutosten lisäksi neuvosto on tehnyt muita muutoksia, joista tärkeimmät ovat seuraavat:

2 artiklan 3 kohdan säännöksellä pyritään siihen, että sotilaallisissa ja turvallisuusetuihin liittyvissä toimissa käytettävät laitteet jätetään direktiivin soveltamisalan ulkopuolelle.

2 artiklan 4 kohdassa itsenäiset pientuottajat vapautetaan tilapäisesti 7 ja 8 artiklan mukaisista rahoitusvaatimuksista.

4 artiklan 1 kohdan a alakohtaan lisätään maininta siitä, että jakelijat voivat palauttaa tällaisen romun vähintään maksutta.

4 artiklan 1 kohdan b alakohdassa tarkennetaan jakelijoiden vastuuta. Lisäksi siinä sallitaan vaihtoehtoiset järjestelyt sen vaatimuksen toteuttamiseksi, että romu on voitava palauttaa jakelijoille maksutta.

4 artiklan 3 kohtaan lisätään vaatimus siitä, että laitteet kuljetetaan käsittelylaitoksiin, jollei laitteita kokonaisuudessaan käytetä uudelleen.

4 artiklan 4 kohdassa muutetaan määräaikaa, johon mennessä erilliselle keräykselle asetetut vähimmäistavoitteet on saavutettava (36 kuukauden kuluessa direktiivin voimaantulosta; komission ehdotuksessa määräaika oli 31.12.2005).

5 artiklan 1 kohdassa mahdollistetaan se, että tuottajat voivat perustaa sähkö- ja elektroniikkalaiteromun esikäsittelyjärjestelmiä heidän puolestaan toimivien kolmansien osapuolten avulla. Lisäksi siinä esitetään laatuvaatimukset esikäsittelyjärjestelmiä varten.

5 artiklan 4 kohdassa asetetaan lisäehtoja, jotka on sisällytettävä esikäsittelytoimia toteuttavien laitosten lupaan.

6 artiklan 3 kohdassa säädetään vaatimuksista, jotka koskevat tavoitteiden laskemista. Lisäksi edellytetään, että tuottajat tai heidän nimissään toimivat kolmannet osapuolet pitävät kirjaa sähkö- ja elektroniikkalaiteromusta.

6 artiklan 2 kohdassa muutetaan määräaika, johon mennessä tavoitteet on saavutettava. Määräaika on nyt 46 kuukauden kuluessa tämän direktiivin voimaantulosta; komission ehdotuksessa se oli 31.12.2005. Kohdassa esitetään myös määrälliset tavoitteet luokkaan 10 kuuluvan romun hyödyntämiselle ja uudelleenkäytölle.

7 artiklan 1 kohtaan lisätään ilmaisu "ainakin" tuottajien vastuuta koskeviin vaatimuksiin.

7 artiklan 3 kohdassa muotoillaan uudelleen lause, joka viittaa rahoitusta koskeviin vaatimuksiin, erityisesti lisäämällä tekstiin ilmaisu "suhteellisella osuudellaan".

7 artiklan 4 kohtaan lisätään uusi säännös, jonka mukaan tuottajien on rahoitettava sähkö- ja elektroniikkalaiteromun jätehuolto myös silloin, kuin laitteet ovat lähtöisin sellaisilta tuottajilta, jotka eivät enää toimi markkinoilla.

7 artiklan 5 kohdassa esitetään etäkaupan avulla toimittavia tuottajia koskevia vaatimuksia.

8 artiklassa tarkennetaan tuottajien vastuuta muiden käyttäjien kuin kotitalouksien sähkö- ja elektroniikkalaiteromun jätehuollon rahoituksesta.

9 artiklan 4 kohdassa esitetään lisävaatimuksia käyttäjille annettavista tiedoista.

11 artiklan 1 kohdan 2 alakohdassa esitetään lisävaatimuksia etäkauppaa harjoittavien tuottajien toimittamista tiedoista.

13 artiklassa säädetään direktiiviä tieteen ja tekniikan kehitykseen mukauttavan komitean toimivaltuuden laajentamisesta.

15 artiklan 3 kohdassa säädetään siitä, että jäsenvaltiot voivat saattaa tietyt säännökset osaksi kansallista lainsäädäntöä ympäristösopimusten avulla.

15 artiklan 4 kohdassa mahdollistetaan Kreikalle ja Irlannille tietyt poikkeukset 4 artiklan 4 kohdassa ja 6 artiklan 2 kohdassa esitetyistä vaatimuksista.

15 artiklan 5 kohdassa edellytetään, että komissio laatii kertomuksen direktiivin soveltamisesta saaduista kokemuksista.

Liitteessä I B olevaan 6 kohtaan lisätään ilmaisu "lukuun ottamatta suuria, kiinteitä teollisuustyökaluja".

Liitteessä II B tarkennetaan useissa luokissa tuotteita, jotka kuuluvat direktiivin soveltamisalaan.

Liitteessä I B olevassa 5 kohdassa jätetään direktiivin soveltamisalan ulkopuolelle kotitalouksissa käytettävät loisteputkivalaisimet sekä hehkulamput.

Liitteessä II olevassa 1 kohdassa rajoitetaan painettujen piirilevyjen poistamista koskevaa vaatimusta. Siinä lisätään poistettaviin aineisiin ja osiin hiilivedyt (HC), ulkopuoliset sähkökaapelit, keraamisia kuituja sisältävä komponentit, radioaktiivisia aineita sisältävät komponentit ja elektrolyyttikondensaattorit.

Liitteessä II olevassa 4 kohtaan lisätään vaatimus, jonka mukaan komission on arvioitava tiettyjä liitteen kohtia.

4. Päätelmät

Komissio on tyytyväinen yhteisen kannan vahvistamiseen ja toteaa, että se noudattaa yleisesti komission alkuperäistä ehdotusta.